CELEX: 32015R1042
Language: ro
Date: 2015-06-30 00:00:00
Title: Regulamentul de punere în aplicare (UE) 2015/1042 al Comisiei din 30 iunie 2015 de modificare a anexei II la Regulamentul (CE) nr. 250/2009 de punere în aplicare a Regulamentului (CE) nr. 295/2008 al Parlamentului European și al Consiliului privind statisticile structurale de întreprindere, în ceea ce privește adaptarea formatului tehnic în urma revizuirii clasificării produselor în funcție de domeniul de activitate (CPA) (Text cu relevanță pentru SEE)

1.7.2015   
            
            
               RO
            
            
               Jurnalul Oficial al Uniunii Europene
            
            
               L 167/61
            
         REGULAMENTUL DE PUNERE ÎN APLICARE (UE) 2015/1042 AL COMISIEI
   din 30 iunie 2015
   de modificare a anexei II la Regulamentul (CE) nr. 250/2009 de punere în aplicare a Regulamentului (CE) nr. 295/2008 al Parlamentului European și al Consiliului privind statisticile structurale de întreprindere, în ceea ce privește adaptarea formatului tehnic în urma revizuirii clasificării produselor în funcție de domeniul de activitate (CPA)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 295/2008 al Parlamentului European și al Consiliului din 11 martie 2008 privind statisticile structurale de întreprindere (1), în special articolul 11 alineatul (1) litera (a),
   întrucât:
   
               (1)
            
            
               Regulamentul (CE) nr. 295/2008 stabilește un cadru comun pentru culegerea, transmiterea și evaluarea statisticilor europene referitoare la structura, activitatea, competitivitatea și performanțele întreprinderilor din Uniune.
            
         
               (2)
            
            
               Regulamentul (CE) nr. 451/2008 al Parlamentului European și al Consiliului (2) stabilește o nouă clasificare statistică a produselor în funcție de domeniul de activitate (CPA) pentru a satisface cerințele privind statisticile în cadrul Uniunii.
            
         
               (3)
            
            
               Anexa II la Regulamentul (CE) nr. 250/2009 al Comisiei (3) specifică formatul tehnic și etichetele pentru anumite produse pentru datele care urmează să fie transmise pe baza CPA.
            
         
               (4)
            
            
               În urma intrării în vigoare a Regulamentului (UE) nr. 1209/2014 al Comisiei (4) este necesară adaptarea anexei II la Regulamentul (CE) nr. 250/2009 în ceea ce privește etichetele pentru anumite produse pentru datele care urmează să fie transmise pe baza CPA pentru a menține comparabilitatea și coerența cu standardele de clasificare a produselor utilizate la nivel internațional.
            
         
               (5)
            
            
               Prin urmare, anexa II la Regulamentul (CE) nr. 250/2009 ar trebui modificată în consecință.
            
         
               (6)
            
            
               Măsurile prevăzute în prezentul regulament sunt în conformitate cu avizul Comitetului pentru sistemul statistic european,
            
         ADOPTĂ PREZENTUL REGULAMENT:
   Articolul 1
   Anexa II la Regulamentul (CE) nr. 250/2009 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 iunie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 97, 9.4.2008, p. 13.
   
      (2)  Regulamentul (CE) nr. 451/2008 al Parlamentului European și al Consiliului din 23 aprilie 2008 de instituire a unei noi clasificări statistice a produselor în funcție de domeniul de activitate (CPA) și de abrogare a Regulamentului (CEE) nr. 3696/93 al Consiliului (JO L 145, 4.6.2008, p. 65).
   
      (3)  Regulamentul (CE) nr. 250/2009 al Comisiei din 11 martie 2009 de punere în aplicare a Regulamentului (CE) nr. 295/2008 al Parlamentului European și al Consiliului privind definițiile caracteristicilor, formatul tehnic pentru transmiterea datelor, cerințele de raportare dublă pentru NACE Rev.1.1 și NACE Rev.2 și derogările care se acordă pentru statisticile structurale de întreprindere (JO L 86, 31.3.2009, p. 1).
   
      (4)  Regulamentul (UE) nr. 1209/2014 al Comisiei din 29 octombrie 2014 de modificare a Regulamentului (CE) nr. 451/2008 al Parlamentului European și al Consiliului de instituire a unei noi clasificări statistice a produselor în funcție de domeniul de activitate (CPA) și de abrogare a Regulamentului (CEE) nr. 3696/93 al Consiliului (JO L 336, 22.11.2014, p. 1).
   
      ANEXĂ
      Anexa II la Regulamentul (CE) nr. 250/2009 se modifică după cum urmează:
      
                  1.
               
               
                  La punctul 4.2, „Unitatea teritorială”, codul pentru Grecia „GR” se înlocuiește cu „EL”
               
            
                  2.
               
               
                  La punctul 4.9, „Unități de măsură pentru valorile datelor”, în tabel se adaugă o nouă unitate, „Metri pătrați”, cu codul „M2”.
               
            
                  3.
               
               
                  La punctul 4.10, „Detalierea produselor”, tabelul se modifică după cum urmează:
                  
                              (a)
                           
                           
                              pentru produsul cu codul 63 12, rubrica „Conținuturi de portaluri web” se înlocuiește cu „Servicii de portaluri web”;
                           
                        
                              (b)
                           
                           
                              pentru produsul cu codul 73 11 13, rubrica „Proiectare și concepție publicitară” se înlocuiește cu „Servicii de dezvoltare și concepție publicitară”;
                           
                        
                              (c)
                           
                           
                              rubrica pentru produsul cu codul 70 22 4 „Mărci și francize” se elimină;
                           
                        
                              (d)
                           
                           
                              pentru produsul cu codul 71 11 24, rubrica „Servicii de consultanță în arhitectură” se înlocuiește cu „Servicii de consultanță în arhitectură pentru construcția de clădiri”.